নামের জটে আটকে স্কুল! পড়ুয়াদের বিভ্রান্তি কাটাল আদালত

কলকাতা: নাম বিভ্রাটের জটে পড়ল স্কুল। দক্ষিণেশ্বরের কাছে একটি বেসকারি স্কুল ডিপিএস নর্থ স্কুল নামে পরিচালত হত। ঘটনা জানতে পেরে দিল্লি পাবলিক স্কুল কর্তৃপক্ষ জানিয়ে দেয় দক্ষিণেশ্বরের ওই স্কুলটির সঙ্গে তারা কোনওভাবে যুক্ত নয়। এমনকী ওই নাম ব্যবহার নিয়েও তাদের ঘোর আপত্তি ছিল। ঘটনার জেরে আটকে যায় নবম-দশম শ্রেনীর পড়ুয়াদের রেজিস্ট্রেশন। সমস্যায় পড়ে কলকাতা হাইকোর্টের দ্বারস্থ হন অভিভাবকরা। এরপর শুক্রবার হাইকোর্টের নির্দেশে নতুন নামে হয় স্কুলটির। নতুন নাম হয় জিডি গোয়েঙ্কা পাবলিক স্কুল। দিল্লি পাবলিক স্কুল বা ডিপিএস-এর বক্তব্য ছিল, দক্ষিণেশ্বরের স্কুলটির সঙ্গে তাদের কোনও সম্পর্ক নেই।

আরও পড়ুন:যন্তর মন্তরে কৃষকদের সঙ্গে দেখা করতে এক ঝাঁক বিরোধীরা

অথচ তারা কী ভাবে সর্বভারতীয় এই স্কুলের নাম ব্যবহার করছে তা প্রশ্নসাপেক্ষ। এদিকে ডিপিএস শুনে বহু ছাত্র-ছাত্রী দিল্লি পাবলিক স্কুলের শাখা ভেবেই ভুল করে। ফলে নাম নিয়ে চূড়ান্ত বিভ্রান্তির মধ্যে পড়ে পড়ুয়ারা।  দিল্লিতে একটি মামলা দায়ের হয়।সেই মামলায় দিল্লি হাইকোর্ট নির্দেশ দেয় পড়ুয়াদের ভবিষ্যৎ যেন কোনও ভাবেই নষ্ট না হয়। দ্রুততার সঙ্গে এই সমস্যা মেটাতে হবে। নতুন নামের কথাও বলা হয়। নতুন াম অনুমোদন না হওয়া পর্যন্ত পড়ুয়ারা পরীক্ষায় বসতে পারছিল না। রাজ্য জানায়, যেহেতু হাইকোর্টে আরও দুটি জনস্বার্থ মামলা আছে, যেগুলি এর সঙ্গে সম্পর্কযুক্ত। ফলে যতক্ষণ সেই মামলাগুলির নিষ্পত্তি না হবে, ততক্ষণ নতুন নামে সায় দিতে পারবে না রাজ্য। বিচারপতি আইপি মুখোপাধ্যায়ের ডিভিশন বেঞ্চ সেই মামলাগুলির নিষ্পত্তি করে দেন। নতুন নাম দ্রুততার সঙ্গে গৃহীত হওয়ায় পড়ুয়াদের ভবিষ্যত্ নিয়ে সমস্যা মিটে যায়।